Source: https://www.jogiforum.hu/hirek/40013
Timestamp: 2020-06-03 07:04:31+00:00

Document:
Példa nélkül! - Egy óra alatt, békés úton rendezett közigazgatási jogvita - Sikeres véget ért az első közigazgatási közvetítői eljárás | hírek | Jogi Fórum ﻿
Példa nélkül! - Egy óra alatt, békés úton rendezett közigazgatási jogvita - Sikeres véget ért az első közigazgatási közvetítői eljárás
2019.01. 8. Jogi Fórum / OBH
A Miskolci Közigazgatási és Munkaügyi Bíróságon sikeresen lezárult az első közigazgatási közvetítői eljárás: alig több mint egy óra alatt a felek között egyezség született. - Mikor vehető igénybe és miért előnyös a közigazgatási mediáció?
A közigazgatási per tárgya hadigondozási ellátás iránti kérelem alapján született elutasító határozat, illetve azt helybenhagyó másodfokú határozat felülvizsgálata volt. A felperes azt kérte a közigazgatási bíróságtól, hogy állapítsa meg a hadigondozási ellátásra való jogosultságát.
A közvetítői eljárás lefolytatását a közigazgatási szerv képviselője kérte a már folyamatban lévő bírósági eljárásban. Az eljáró bíró elrendelte a közvetítői eljárást, egy bírósági közvetítő segítségével a bíróság épületében, így a tárgyalótermen kívül megtartott ülés keretében rendezték egymással a felek a vitás kérdéseket. A hatóság képviselői magyarázatot adtak miért ezt a döntés hozták meg, de hangsúlyozták, hogy megértik a felperes álláspontját és az ő céljuk is az, hogy a jogvita rendeződjön, így rövid időn belül az ügyfél és a közigazgatósági hatóság egymással egyezséget kötöttek. Az egyezségben a felek rendelkeztek arról is, hogy egymással szemben perköltség iránti igényük nincs.
Az új közigazgatási perrendtartás hatálybalépésével 2018. január 1-jétől van arra lehetőség, hogy a közigazgatási perekben is közvetítői eljárást vegyenek igénybe a felek, így ezek a bírósági jogviták is lezárulhatnak békés úton, a felek kölcsönös megállapodásával. A sikeres közvetítői eljárás rendkívül sok előnnyel jár a közigazgatási ügyekben: idő- és költséghatékony, és mind az ügyfél, mind a hatóság nyertese lesz az ügynek.
Miért előnyös a közvetítés egy bírósági eljárás során?
Barna Éva, a Miskolci Törvényszék bírája, közvetítői koordinátora: "Gyorsítja a bírósági eljárás befejezését, és a bíró munkaterhét is csökkenti. Vannak olyan ügyfelek, akik számára megfelelőbb a konfliktusuk feloldására a közvetítői eljárás, hiszen olyan tényeket tárhatnak fel, amelyek a bírósági eljárásban nem kerülnek elő, mert a konfliktusok többsége rejtett, szubjektív, érzelmi alapú, de lehet akár jogsértő és diszkriminatív is."
Hogyan alakul az új polgári perrendtartásban a közvetítés?
Turcsánné Molnár Katalin, a Székesfehérvári Törvényszék elnöke: "Az új Pp-ben már a perindítást megelőzően lehetőség van egyezségi kísérletre akár a közvetítői eljáráshoz kapcsolódóan, akár anélkül is. A perfelvételi szakaszt lezáró szakaszt követően a bíró az, aki megkísérli az egyezségkötés létrehozását, illetve tájékoztatja a feleket a közvetítés igénybevételéről. De a per bármely szakaszában a bíró terelhet a közvetítés irányába. Az új Pp. tehát még nagyobb hangsúlyt fektet az egyezségkötés előmozdítására, az alternatív vitarendezés irányába terelésre."
Miben különbözik a közigazgatási ügyszakban a közvetítés a polgári ügyszaktól?
Bereczki István, a Debreceni Járásbíróság titkára: "A közigazgatási konfliktus sok szempontból különbözik más jogági konfliktustól. A hatóságokra többletkövetelmények vonatkoznak, az egyenlő bánásmód és arányosság elvének is meg kell felelni, akár a közvetítés során is. De a közvetítőre is többletfeladatok várnak, hiszen a bíróságnak jogvédelmi szerepe van, így figyelnie kell a felek egyenlőségére, a szimmetriát fenn kell tartani, a bizalmi viszony kialakítása nehezebb. Azonban nagyon sok előnye is van a közigazgatási ügyekben, hiszen mindkét fél nyertese az ügynek, idő- és költséghatékony, és az elégedett ügyfél későbbi jogkövető magatartását is elősegíti."
Mely közigazgatási ügyekben merülhet fel a közvetítés lehetősége?
Ujabb Orsolya, a Miskolci Közigazgatási és Munkaügyi Bíróság bírája, bírósági közvetítő: "Olyan ügyekben, ahol kizárt az egyezségkötés, ott nincs helye közvetítésnek sem, így például adójogi ügyekben. Azonban a polgári jogi jelleget mutató ügyek vagy a közigazgatási szerződéses jogviszonnyal, közszolgálati jogviszonnyal kapcsolatos jogviták és a mérlegelési és méltányossági szempontok alapján létrejött közigazgatási tevékenységek alkalmasak lehetnek arra, hogy a felek között megállapodás szülessen."
Június 1. napjával újra megnyithatnak a bíróságok! - Néhány átmeneti szabály alkalmazása mellett visszatér a normál ügymenet (2020.05.28.)
Hiánycikk lehet a legnépszerűbb vodka a holland bíróság döntése miatt - Pont kerülhet egy 13 éve húzódó per végére (2020.05.28.)
A Kúria felkészült a jogegységi panaszok kezelésére - Teljes Ülést tartott a legfőbb bírói fórum - A 2019-es év eredményei (2020.05.25.)
Eltérő intézkedések kapcsolattartás végrehajtására és távoltartásra - Új kormányrendelet lépett hatályba május 5-dikén (2020.05.19.)
Alkotmányossági kérdés-e a tévesnek tartott bírósági érvelés? - Ab-döntés egy devizakölcsön megfizetésével kapcsolatos ügyben (2020.05.13.)
A nemvagyoni károk természetben nem téríthetők meg - A Kúria ítéletet hozott a gyöngyöspatai szegregációs perben (2020.05.12.)
Mediáció az egészségügyben
Dr. Bognár Csaba: Az igazságügyi közvetítés jogi szabályozása
Terjék Miklós: A büntetőügyi mediáció néhány módszertani sajátossága Magyarországon
dr. Hild Ágnes: Gondolatok a szabálysértési törvényben szabályozott közvetítői eljárásról
dr. Kazsimérszki Lívia: A szabálysértési közvetítői eljárás gyakorlati tapasztalatai - A fiatalkorúakkal szemben alkalmazható szankciók
Major Klára és Horváth Ida
Dr. Gyengéné Dr. Nagy Márta Phd.
Dr. Eörsi Mátyás
KÖzigazgatási és Igazságügyi Hivatal
Miért nem szeretik a mediációt a magyar jogászok?
Bírósági közvetítés közigazgatási perekben - Egyre több az egyezség! (2019.12.03.)
Mediátor a polgári perben – A közvetítői eljárás igénybevételével rendezhető bírósági eljárások szabályai (2019.10.21.)
Közvetítői ügyelet - Október 1-től a Pesti Központi Kerületi Bíróságon! (2019.10.11.)
Előtérben a sértettek jogai - Eredményes közvetítői eljárások - Büntetőügyek a közelmúltból, amikor mindenki jól járt! (2019.09.27.)
mediáció bővebben
dr. Bana Ádám: Fellebbezés a közigazgatási eljárásban
dr. Jenei-Szabó Andrea: Költségmentesség és költségfeljegyzési jog polgári és közigazgatási bírósági eljárásokban 2018-tól
dr. Varga Zoltán: A törvényes bíróhoz való jog és az ügyelosztási rend kapcsolata – Problémafelvetés és kodifikációs javaslat
Határidők számítása közigazgatási perekben a veszélyhelyzet alatt - A Kúria Közigazgatási Kollégiuma véleményt fogadott el (2020.05.05.)
Közigazgatási és munkaügyi bíráskodás veszélyhelyzetben - Elérhetőek az érvényesülő szabályokról szóló tájékoztatók! (2020.04.22.)
Április 1-el változott a közigazgatási és munkaügyi eljárások fórumrendszere - Elérhetőek a tájékoztató anyagok! (2020.04.02.)
Sért-e Alaptörvényt a korhatár előtti öregségi nyugdíjak megszüntetése? - Az Alkotmánybíróság döntést hozott (2020.03.11.)
Március 31. napjával megszűnnek a közigazgatási és munkaügyi bíróságok! - Hogyan tovább? - A várható változások (2020.02.10.)
közigazgatási perek bővebben
KÖZIGAZGATÁSI PERRENDTARTÁS
dr. Pecze Balázs: A közigazgatási perrendtartás hatásköri és illetékességi szabályai
közigazgatási perrendtartás bővebben

References: bíróság 
 Bíróság 
 bíróság 
 Kúria 
 Kúria 
 Kúria